Diari Oficial de la Generalitat Valenciana


Sumari del DOGV 7020, del 09-05-2013 (2013/4641)

Convocatòria d'assemblea general ordinària.
-------------------------------------------

### Dades del document

Número de DOGV
:   7020

Data del DOGV
:   09-05-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/4641


Organisme emissor
:   Caixa Rural Albalat dels Sorells, COOP Crèd. V.

Tipus de document
:   Convocatòria

Convocatòria d'assemblea general ordinària. [2013/4641]  
En compliment de l'acord adoptat pel Consell Rector, de data de 30 d'abril de 2013, i de conformitat amb allò que legalement i estatutàriament s'ha establit, es convoca a tots els socis de l'entitat per a celebrar assemblea general ordinària, el pròxim 28 de maig de 2013, a les 19.00 hores en primera convocatòria i a les 19.30 hores, en segona, a Albalat dels Sorells, a l'Espai Cultural, situat en el carrer de les Escoles núm. 5, per a tractar els punts del següent:  
  
Ordre del dia  
1. Examen i aprovació de la gestió social, dels comptes anuals i de l'informe de Gestió de l'entitat corresponents a l'exercici 2012.  
  
2. Aprovació, si escau, de la proposta de distribució dels resultats de l'exercici 2012.  
3. Aprovació, si escau, de la liquidació del pressupost d'ingressos i despeses del fons de formació i promoció cooperativa de l'exercici anterior i pla d'inversions i despeses d'aquest fons per a l'exercici en curs.  
  
4. Delegació en el Consell Rector, fins a la celebració de l'assemblea general ordinària de 2014, per a la fixació del tipus d'interès de les aportacions al capital social, temps i forma de pagament.   
5. Informació i aprovació, si escau, de la proposta de modificació íntegra dels estatuts socials, amb la finalitat de fixar un text homogeni per a totes les caixes del grup cooperatiu consolidable d'entitats de crèdit, Cajas Rurales Unidas-Cajamar diferents de l'entitat capçalera.  
  
6. Autorització expressa al Consell Rector perquè, per ell mateix, puga completar, adequar, esmenar el text estatutari aprovat, en la mesura necessària per a poder complir les indicacions o esmenar les objeccions que poguera formular a aquest text, de forma verbal o escrita, l'organisme autoritzador de la modificació estatutària o dels registres competents per aconseguir la seua autorització, qualificació i inscripció definitiva.  
  
7. Nomenament d'auditor extern.  
8. Informació sobre el cessament del director general, data 9 de maig de 2012. Nomenament del director general, data 23 de maig de 2012.  
9. Suggeriments i preguntes en relació als punts tractats en l'ordre del dia.  
10. Aprovació de l'acta per la pròpia assemblea o, si no és possible, designació de dos socis perquè, junt amb el president, procedisquen a la seua aprovació.  
  
Albalat dels Sorells, 30 d'abril de 2013.- El president: Rafael Juan Planes.  
  
Nota. D'acord amb el que es disposa en l'article 34 de la Llei de Cooperatives de la Comunitat Valenciana, els comptes anuals, l'informe de gestió, l'informe d'auditoria i els altres documents referents a la resta de propostes sobre les quals ha de decidir l'assemblea, es troben a la disposició dels socis en el domicili social de l'entitat, on podran ser examinats, de 09.00 a 14.00 hores, durant els dies hàbils següents al de l'anunci de la present convocatòria, excepte dissabtes, i fins al dia de la celebració de l'assemblea. Els socis tenen dret a rebre gratuïtament, prèvia sol·licitud per escrit, una còpia dels indicats documents.